## Odluka o sudjelovanju osiguranika u troškovima zdravstvene zaštite

### NN 29/1993 (14.4.1993.), Odluka o sudjelovanju osiguranika u troškovima zdravstvene zaštite

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 101. stavke 3. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - pročišćeni tekst,19/91,
53A/91,18/92 i 69/92) i član ka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" broj 48/90),
Skupština Republičkog fonda zdravstvenog osiguranja i zdravstva Hrvatske
na 11 sjednici održanoj 31. ožujka 1993. godine, donijela je

## ODLUKU

### o sudjelovanju osiguranika u troškovima zdravstvene zaštite

1.) Osnovne odredbe

I.

Ovom odlukom prema odredbi članka 101. Zakona o zdravstvenoj zaštiti
i zdravstvenom osiguranju ("Narodne novine" br. 12/91 - pročišćeni
tekst,19/91, 53A/91, 18/92 i. 69/92 - u daljnjem tekstu: Zakon), određuju
se:

-oblici zdravstvene zaštite, za koje se određuje sudjelovanje osiguranika
u troškovima korištenja tih oblika. zdravstvene zaštite (u daljnjem tekstu:
učešće),

-iznos učešča osiguranika u troškovima zdravstvene zaštite,

-osiguranici, koji na osnovi Zakona I ove odluke ne sudjeluju u troškovima
korištenja zdravstvene zaštite,

-način naplate učešća osiguranika,

-druga pitanja od značaja za provođenje ove odluke.

II.

Oblici zdravstvene zaštite u čijim troškovima korištenja osiguranici
sudjeluju na osnovi Zakona i ove odluke su:

1. Iijekovi izdani na recept, prema općem aktu Republičkog fonda zdravstvenog
osiguranja i zdravstva Hrvatske ( u daljnjem tekstu: Republičkl fond),

2 kućne posjete,

3 dijagnostički, terapeutski i rehabilitacijski postupci u polikliničko-konzilijarnoj
zdravstvenoj zaštiti,

4. proteze i druga ortopedska pomagala, te sanitarne sprave,

5. zubotehnička pomoć i zubotehnička sredstva,

6.prvi i ponovni pregled u primarnoj zdravstvenoj zaštiti,

7.bolničko liječenje, u dijelu troškova smještaja i prehrane,

8.liječenje u lječilištima, u dijelu troškova smještaja i prehrane,

9.prijevoz sanitetskim vozilom.

III.

Osiguranici koji su zdravstvenu zaštitu ostvarili u inozemstvu, sudjeluju
u troškovima korištenja te zdravstvene zaštite prema odredbama ove odluke.

IV.

Iznos učešća u troškovima zdravstvene zaštite određuje se u postotku
od cijene ili u određenom iznosu za pojedini oblik zdravstvene zaštite.

Iznos učešća prema stavki 1. ove točke određuje se i usklađuje zavisno
od ostvarene potrošnje pojedinog oblika zdravstvene zaštite (financijske
i naturalne), obraćajući pažnju pri tome na socijalne prilike i vrste bolesti
osiguranika, te o njegovoj primjerenosti poradi nesputavanja osiguranika
u korištenju zdravstvene zaštite.

Ovlašćuje se Izvršni odbor Skupštine Republičkog fonda da sukladno odredbi
stavke 2. ove točke, uzimajući u obzir i promjene u svezi podataka o najnižoj
osnovnoj plaći djelatnika u javnim djelatnostima i javnim poduzećima, propiše
iznose učešća u troškovima zdravstvene zaštite.

V.

Ako je iznos učešća za pojedini oblik zdravstvene zaštite, propisan
ovom odlukom, veći od cijene tog oblika zdravstvene zaštite osiguranik
plaća puni iznos cijene korištenog oblika zdravstvene zaštite.

2.) Oblici zdravstvene zaštite i iznos ućešća osiguranika

VI.

Osiguranici sudjeluju u troškovima lijekova izdanih na recept u ljekani
ili drugoj organizaciji zdravstva u iznosu od 650.- HRD u mjesecu travnju,
u iznosu od 750.- HRD u mješeću svibnju i u iznosu od 850.- HRD u mjesecu
lipnju 1993. godine, po jednom receptu.

Odredba stavke 1. ove točke primjenjuje se i u slučajevima nadoknađivanja
troškova za lijekove prema zahtjevu osiguranika.

VII.

Osiguranici sudjeluju u troškovima kućne posjete liječnika primarne
zdravstvene zaštite, koja je obavljena na zahtjev osiguranika, u iznosu
od 3.200.- HRD u mjesecu travnju, u iznosu od 3.700.- HRD u mjesecu svibnju
i u iznosu od 4.200.- HRD u mjesecu lipnju 1993. godine.

Pod kučnom posjetom u smislu stavke 1. ove točke ne smatra se :

a) korištenje kućne posjete kao nastavak započetog korištenja zdravstvene
žaštite, po prvotno podnijetom zahtjevu za ku6nu posjetu,

b) hitna intervencija koju obavlja liječnik stanice za hitnu medicinsku
pomoć i

c) kućne posjete koje se obavljaju u okviru organiziranog kučnog liječenja
osiguranika.

VIII.

Osiguranici sudjeluju u troškovima korištenja dijagnostičkih, terapeutskih
i rehabilitacijskih postupaka u polikliničko-konzilijarnoj zdravstvenoj
zaštiti i to:

1. za svaki pregled kod liječnika specijaliste, koji se prema općem
aktu Republičkog fonda, osiguraniku pruža na osnovi uputnice, u iznosu
od 2.100.- HRD u mjesecu travnju, u iznosu od 2.500.- HRD u mjesecu svibnju
i u iznosu od 2.800.- HRD u mjesecu lipnju 1993. godine,

2. za svaki posjet dijagnostičkom laboratoriju bez obzira na broj i
vrstu dijagnostičkih pretraga u iznosu od 1.000.- HRD u mjesecu travnju,
u iznosu od 1.300.- HRD u mjesecu svibnju i u iznosu od 1.400.- HRD u mjesecu
lipnju 1993. godine,

3. za svako dijagnostičko snimanje, bez obzira na broj snimaka odnosne
regije:

a) za EKG, rentgen, ultrazvuk i sl. u iznosu od 2.100.HRD u mjesecu
travnju, u iznosu od 2.500.- HRD u mjesecu svibnju i u iznosu od 2.800.-
HRD u mjesecu lipnju 1993. godine,

b) za angiografiju i sl. u iznosu od 10.600.- HRD u mjesecu travnju,
u iznosu od 12.400.- HRD u mjesecu svibnju i u iznosu od 14.000.- HRD u
mjesecu lipnju 1993. godine,

c) za kompjutoriziranu tomografiju (CT) u iznosu od 21.200.- HRD u mjesecu
travnju, u iznosu od 24.700.- HRD u mjesecu svibnju i u iznosu od 28.100
- HRD u mjesecu lipnj u 1993. godine,

d) za magnetsku rezonancu (MR) u iznosu od 31.800.- HRD u mjesecu travnju,
u iznosu od 37.000.- HRD u mjesecu svibnju i 42.200.- HRD u mjesecu lipnju
1993. godine,

4. za svaki oblik terapeutskih i rehabilitacijskih postupaka, bez obzira
na broj istovrsnih postupaka, u iznosu od 1.000.- HRD u mjesecu travnju,
u iznosu od 1.300.- HRD u mjesecu svibnju i u iznosu od 1.400.- HRD u mjesecu
lipnju 1993. godine.

IX.

Osiguranici sudjeluju u troškovima korištenja primarne zdravstvene zaštite
i to za svaki prvi i ponovni pregled, u iznosu od 650.- HRD u mjesecu travnju,
u iznosu od 750.- HRD u mjesecu svibnju i u iznosu od 850.- HRD u mjesecu
lipnju 1993. godine.

X.

Osiguranici sudjeluju u troškovima smještaja i prehrane za vrijeme stacionarnog
liječenja i to:

1. za vrijeme liječenja u bolnici u iznosu od 3.200.-HRD po danu u mjesecu
travnju, u iznosu od 3.700.- HRD po danu u mjesecu svibnju i u iznosu od
4.200.- HRD po danu u mjesecu lipnju 1993. godine,

2. za vrijeme liječenja u dnevnom stacionaru u iznosu od 1600.- HRD
u mjesecu travnju, u iznosu od 1.850.-HRD u mjesecu svibnju i u iznosu
od 2.100.- HRD u mjesecu lipnju 1993. godine, za svaki dan liječenja.

3. za vrijeme liječenja u Iječilištu u iznosu od 4.200.-HRD po danu
u mjesecu travnju, u iznosu od 5.000.- HRD po danu u mjesecu svibnju i
u iznosu od 5.600.- HRD po danu u mjesecu lipnju 1993. godine, osim kada
se takovo liječenje ostvaruje kao nastavak bolničkog Iiječenja (premještaj),
kada se učešće plaća u iznosima iz točke 1. ove stavke.

Odredba iz stavke 1. točke 1. ove točke ne odnosi se na slučajeve liječenja
u intenzivnoj njezi.

XI.

Osiguranici sudjeluju u troškovima korištenja ortopedskih i drugih pomagala
na način i u visini kako je to određeno posebnim općim aktom Republičkog
fonda, ako ovom odlukom nije drukčije propisano.

XII.

Osiguranici sudjeluju u troškovima korištenja sanitetskog prijevoza,
ako nije korišten zbog pružanja hitne medicinske pomoći, u paušalnom iznosu
od 4.200.- HRD u mjesecu travnju, u paušalnom iznosu od 5.000.- HRD u mjesecu
svibnju i u paušalnom iznosu od 5.000.- HRD u mjesecu lipnju 1993. godine,
kada se prijevoz koristi na području grada.

Osiguranici sudjeluju u troškovima korištenja sanitetskog prijevoza,
ako nije korišten zbog pružanja hitne medicinske pomoći, u iznosu od 320.-HRD
po jednom kilometru u mjesecu travnju, u iznosu od 370.- HRD po jednom
kilometru u mjesecu svibnju i u iznosu od 420.- HRD po jednom kilometru
u mjesecu lipnju 1993. godine, kada se prijevoz koristi izvan područja
grada.

XIII.

Osiguranici, koji su zaposleni u zemljama s kojima Republika Hrvatska
nema zaključene sporazume ili međunarodne ugovore o socijalnom osiguranju
i koji zdravstvenu zaštitu koriste putem hrvatskih konzulatnodiplomatskih
predstavništava, sudjeluju u troškovima korištenja te zaštite u visini
propisanoj ovom odlukom za pojedine oblike zdravstvene zaštite, odnosno
kad je ona utvrđena u određenom iznosu, u visini deseterostrukog tog iznosa.

XIV.

Osiguranici koji su zdravstvenu zaštitu u inozemstvu ostvarili na osnovi
rješenja Republičkog fonda, ili im Republički fond povodom njihovog zahtjeva
odlučuje o naknadi troškova korištenja te zaštite, sudjeluju u troškovima
korištenja te zaštite u visini propisanoj ovom odlukom za pojedine oblike
zdravstvene zaštite.

3.) Osiguranici koji ne sudjeluju u troškovima korištenja zdravstvene
zaštite

XV.

Učešće u troškovima zdravstvene zaštite, utvrđeno ovom odlukom prema
članku 101. stavki 4. Zakona, ne plaćaju:

1. osiguranici, kada zdravstvenu zaštitu koriste u svezi s nesrećom
na poslu ili s oboljenjem od profesionalne bolesti,

2. osiguranici, kada kariste preventivne mjere zaštite utvrđene programom
mjera zdravstvene zaštite,

3. osiguranici kada koriste polikliničko-konzilijarnu zdravstvenu zaštitu
iz članka 36. stavke 2. Zakona i to:

a) djeca do 15 godina života i omladina do završetka redovnog obrazovanja,
propisanog općim aktom odgovarajuće organizacije srednjeg, odnosno visokog
obrazovanja,

b) žene - trudnice, žene u svezi s porodajem, materinstvom i planiranjem
porodice i komplikacije u svezi s trudnoćom, porođajem, materinstvom i
planiranjem porodice,

c) osobe u svezi s liječenjem od zaraznih bolesti koje se obvezatno
prijavljuju i komplikacije u svezi tih bolesti,

d) osobe oboljele od duševnih bolesti, koje predstavljaju opasnost za
njihov život i život građana ili imovinu,

e) osobe u svezi s liječenjem od distrofije i srodnih mišićnih oboljenja,
cerebralne paralize, hemiplegije, paraplegije, triplegije, tetraplegije,
skleroze multipleks, Birgerove bolesti i komplikacija u svezi tih bolesti,

f) osobe u svezi s liječenjem od malignih oboljenja endemske nefropatije,
šećerne bolesti i psorijaze i komplikacije u svezi tih bolesti,

g) osobe u svezi s liječenjem od kronične insuficijencije bubrega, te
osobe kod kojih je izvršeno presađivanje dijelova Ijudskog tijela u svrhu
liječenja.

XVI.

Od učešća u troškovima zdravstvene zaštite, određene ovom odlukom oslobađaju
se u potpunosti:

1. djeca osiguranika do navršene 15. godine života i omladina do završetka
redovnog obrazovanja, propisanog općim aktom odgovarajuće organizacije
srednjeg, odnosno visokog obrazovanja, za razliku zdravstvene zaštite preko
stavke 2. članka 36. Zakona;

2. osiguranici - umirovljenici, koji primaju zaštitni dodatak uz mirovinu,
kao i članovi njihovih obitelji, ako su zdravstveno osigurani kao članovi
obitelji,

3. osiguranici - invalidi rada, korisnici privremene naknade radi nezaposlenosti
po propisima mirovinskog i invalidskog osiguranja, kao i članovi njihovih
obitelji, ako su zdravstveno osigurani kao članovi obitelji,

4. članovi obitelji osiguranika, koji su potpuno nesposobni za samostalan
život i rad u smislu propisa o mirovinskom i invalidskom osiguranju, ako
ih osiguranik izdržava i po njemu ostvaruju pravo na zdravstvenu zaštitu
(članak 61. Zakona),

5. osiguranici - osobe kojima zdravstvena zaštita nije osigurana prema
drugoj osnovi, a za koje sredstva za zdravstvenu zaštitu osigurava općina
(članak 73. Zakona),

6. osiguranici koji preko Republičkog zavoda za zapošljavanje Hrvatske,
ostvaruju pravo na zdravstvenu zaštitu i članovi njihovih obitelji ako
su zdravstveno osigurani kao članovi obitelji, osim osiguranika i članova
njihovih obitelji koji su se tom Zavodu prijavili nakon prestanka rada
u inozemstvu,

7. osiguranici koji ostvaruju pravo na dječji dodatak, kao i članovi
njihovih obitelji, ako su zdravstveno osigurani kao članovi obitelji, kao
i bračni drug osiguranika,

8. osiguranici - dobrovoljni davaoci krvi, nosioci priznanja za pedeset
ili više davanja krvi, te davaoci dijelova ljudskog tijela u svrhu liječenja,

9. osiguranici - štićenici socijalnih ustanova, za koje nadležni organ
socijalne zaštite u cijelosti ili djelomićno snosi troškove zbrinjavanja,

10. osiguranici - slijepe osobe,

11. osiguranici - osobe kojima je sudskom odlukom dosuđeno izdržavanje
i temeljem čega su i zdravstveno osigurane (članak 60. stavka 2. Zakona),

12. osiguranici - korisnici stalne novčane pomoći prema odredbama Zakona
o socijalnoj zaštiti,

13. osiguranici - djeca ometena u psihičkom ili fizičkom razvoju, korisnici
novčane naknade prema propisima o mirovinskom i invalidskom osiguranju,

14. osiguranici i članovi njihove obitelji ako su zdravstveno osigurani
kao članovi obitelji, kad prihod iz radnog odnosa, od obavljanja samostalne
privredne ili neprivredne djelatnosti, odnosno ostvaren od sporednih djelatnosti,
te iznos mirovine (u daljnjem tekstu: prihod iz radnog odnosa) po članu
te obitelji u času rješavanja zahtjeva ne prelazi iznos od 70% iznosa minimalne
plaće važeće za mjesec rješavanja zahtjeva mjesećno, ili kada katastarski
prihod ne prelazi po članu poljoprivrednog kućanstva iznos od 250.- HRD
mjesečno

Ako član obitelji iz ove točke, osim prihoda iz radnog odnosa ima i
katastarski prihod, prihod iz radnog odnosa dijeli se s iznosom od l% iznosa
utvrđenog sukladno prethodnoj stavci ove točke, a katastarski prihod sa
2,50, pa ako zbroj oba količnika ne prelazi 100 smatra se da član obitelji
ispunjava uvjet da bude oslobođen ućešća u smislu odredbe ove odluke.

15. osiguranici - radnici i članovi njihovih obitelji, ako su zdravstveno
osigurani kao članovi obitelji, kada plaću nisu primili najmanje za posljednja
tri injeseca prije mjeseca podnošenja zahtjeva za oslobađanje od plačanja
učešća,

16. osiguranici - pripadnici oružanih snaga Republike Hrvatske u smislu
Zakona o obrani ("Narodne novine" broj 49/91 i 53A/91), i Ministarstva
unutarnjih poslova, kada djeluju u ratnom sastavu oružanih snaga Republike
Hrvatske,

17. invalidi domovinskog rata.

XVII.

Od učešća za pojedine oblike zdravstvene zaštite određene ovom odlukom
oslobođeni su:

1. od učešća za lijekove:

a) osiguranici koji zdravstvenu zaštitu koriste u svezi liječenja od
bolesti navedenih u članku 36. stavci 2. točki 2. do 7. Zakona, te koji
se liječe od hemofilije, nedostatka humoralnog imuniteta i kroničnih invalidizirajućih
bolesti zglobova i kralježnice i komplikacije u svezi tih bolesti,

b) osiguranici - dobrovoljni davaoci krvi koji su imali više od 20 davanja,

2. od ućešća za ortopedska i druga pomagala:

a) osiguranici koji zdravstvenu zaštitu koriste u svezi s liječenjem
od distrofije i srodnih mišičnih i neuromišićnih oboljenja, cerebralne
i dječje paralize, hemiplegije, paraplegije, triplegije, tetraplegije,
skleroze multipleks, Birgerove bolesti, te kroničnih invalidizirajućih
bolesti zglobova i kralježnice i komplikacija nastalih u svezi tih bolesti,

b) osiguranici - dobrovoljni davaoci krvi, koji su imali više od 30
davanja,

3) od ueešća za mjere polikliničko-konzilijarne zdravstvene zaštite
osiguranici koji zdravstvenu zaštitu koriste u svezi liječenja od hemofilije,
nedostatka humoralnog imuniteta, narkomanije i kroničnih invalidizirajućih
bolesti zglobova i kralježnice i komplikacija u svezi tih bolesti,

4. od učešća za liječenje u primarnoj zdravstvenoj zaštiti i za stacionarno
liječenje osiguranici koji zdravstvenu zaštitu koriste u svezi liječenja
od bolesti navedenih u članku 36. stavci 2. do 7. Zakona te iz točke 3.
ove stavke,

5. od učešća za sanitetski prijevoz osiguranici iz točke 4. ove stavke,

6. osiguranići koji su odlukom stručno-medicinskog organa vještačenja
Republičkog fonda mirovinskog i invalidskog osiguranja radnika Hrvatske
upućeni u organizaciju zdravstva zbog korištenja navedenih oblika zdravstvene
zaštite u svrhu utvrđivanja njihove radne sposobnosti,

7. osiguranici, kada oblike zdravstvene zaštite koriste u svezi s nastalim
posljedicama ratnog stradavanja.

Pod pojmom kroničnih invalidizirajućih bolesti zglobova i kralježnice
u smislu ove odluke podrazumijevaju se:

a) upalne reumatske bolesti,

b) koksartroza i deformirajuća gonartroza i

c) kronični urički artritis sa zglobnim deformitetima.

XVIII.

Učešće u troškovima zdravstvene zaštite propisano ovom odlukom ne plaća
se, kad se zdravstvena zaštita koristi kao hitna medicinska usluga.

4.) Naćin naplate ućešća od osiguranika

XIX.

Ućešće u troškovima korištenja zdravstvene zaštite određeno ovom odlukom,
naplaćuje neposredno od osiguranika organizacija zdravstva, zdravstveni
radnik privatne prakse, odnosno druga organizacija u kojoj koristi zdravstvenu
zaštitu, a za korištenje zdravstvene zaštite u inozemstvu, nadležno diplomatsko-konzularno
predstavništvo, odnosno Republički fond prilikom odlučivanja o njegovom
zahtjevu.

XX.

Iznos učešća propisan ovom odlukom, ne naplaćuje se od osiguranika samo
u slučaju, kada je na osnovi odgovarajuće medicinske dokumentacije, odnosno
isprave, kojom se dokazuje svojstvo osiguranika Republičkog fonda moguće
utvrditi da osiguranik nije obvezan plaćati učešće.

XXI.

Osiguranici koji su prema odredbama točaka 1., 2., 3., 4., 5., 6., 10
i 13. točke XVI., te točaka 1b i 2b) točke XVII. ove odluke oslobođeni
od plaćanja učešća u cijelosti ili djelomično oslobođeni su od plaćanja
u trajanju od jedne godine, od dana priznavanja toga prava, odnosno do
dana kada su prestali razlozi zbog kojih je to pravo priznato.

Osiguranici - radnici koji su prema odredbi točke 15. točke XVI. ove
odluke oslobođeni od plaćanja učešća, oslobođeni su od plaćanja u trajanju
od tri mjeseca, računajući od dana priznavanja toga prava.

Nakon isteka roka iz stavke 1. i 2. ove točke, osiguranici mogu ponovno
podnijeti zahtjev ispostavi Republičkog fonda za oslobađanje od plačanja
učešća, ako za to postoje razlozi propisani ovom odlukom.

XXII.

Podatak da je osiguranik osloboden od plačanja učešća, osim slučajeva
kada se neplaćanje učešea temelji na bolesti osiguranika prema odredbama
ove odluke, u ispravu kojom se dokazuje svojstvo osiguranika Republičkog
fonda, unosi i ovjerovljuje ispostava Republičkog fonda na osnovi utvrđenog
činjeničnog stanja riječima: "Osiguranik oslobođen od plaćanja učešća
na osnovi točke\_\_\_\_\_\_ Odluke o sudjelovanju osiguranika u troškovima zdravstvene
zaštite ("Narodne novine" broj\_\_\_\_\_ . Oslobođenje vrijedi do\_\_\_\_\_\_\_\_\_\_\_\_\_.

XXIII.

Liječnik primarne zdravstvene zaštite dužan je kod propisivanja lijekova
na recept, odnosno izdavanja uputnice za korištenje polikliničko-konzilijarne
I stacionarne zdravstvene zaštite, naznačiti na receptu,'odnosno uputnici,
a na osnovi podataka iz isprave kojom se dokazuje svojstvo osiguranika
Rep ubličkog fonda, odnosnlo odredaba ove odluke, kada se neplaćanje učešća
temelji na bolesti osiguranika, da je osiguranik oslobođen od plaćanja
učešća i to ovjeroviti potpisom i pečatom.

XXIV.

Ugovorom između organizacija zdravstva, zdravstvenog radnika privatne
prakse, odnosno druge organizacije i Republičkog fonda, određuju se međusobni
odnosi u svezi s obračunom i evidencijom sredstava ostvarenih naplatom
ućešća propisanog ovom odlukom.

XXV.

Ovlašćuje se Izvršni odbor Skupštine Republičkog fonda zdravstvenog
osiguranja i zdravstva Hrvatske da izda i objavi u "Biltenu",
informativnom glasilu Republičkog fonda zdravstvenog osiguranja i zdravstva
Hrvatske i Ministarstva zdravstva, upute o provedbi ove odluke.

XXVI.

Odredba točke X. ove odluke ne primjenjuje se na osiguranike koji se
na dan stupanja na snagu ove odluke zateknu na stacionarnom liječenju.

Osiguranici iz stavke 1. ove točke sudjeluju u troškovima smještaja
i prehrane za vrijeme stacionarnog liječenja, sukladno odredbi članka 12.
Odluke o sudjelovanju osiguranika u troškovima zdravstvene zaštite ("Narodne
novine" broj 32/91 - pročišćeni tekst, 53A/91, 39/91, 70/91, 32/92,
82/92 i 13/93), za svo vrijeme toga liječenja.

XXVII.

Stupanjem na snagu ove odluke prestaje vrijediti Odluka o sudjelovanju
osiguranika u troškovima zdravstvene zaštite ("Narodne novine"
broj 32/91 - pročišćeni tekst, 53A/91, 39/91, 70/91, 32/92, 82/92 i 13/93),
ukoliko ovom odlukom nije drugačije propisano, osim odredbe članka 10.
Odluke koja ostaje na snazi do dana početka primjene Pravilnika o ortopedskim
i drugim pomagalima ("Narodne novine" broj 13/93, 17/93 i 26/92).

XXVIII.

Ova odluka stupa na snagu osmog dana nakon objave u "Narodnim novinama".

Klasa:025-04/93-01/39

Urbroj : 338-24-93-1

Zagreb, 31. ožujka 1993.

Predsjednik Skupštine Republičkog fonda

**prim. dr. sci: Mate Ljubićić v.r.**

Odluka, NN 29/1993-560
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)